stanford-oval/wikipedia huggingface dataset:
אריקה הנינגסן
דיסקוגרפיה > כאמנית בולטת

| שנה | פרויקט | הערות | הערות שוליים |
| --- | --- | --- | --- |
| 2018 | "Rockin' Around the Pole" | The Hot Elves (עבור ילדות רעות) |  |
פרסים ומועמדויות

| שנה | פרויקט מועמד | פרס | קטגוריה | תוצאה | הערות שוליים |
| --- | --- | --- | --- | --- | --- |
| 2018 | ילדות רעות | פרס בחירת הקהל של Broadway.com | הופעה פורצת דרך אהובה (שחקנית) | זכייה |  |
| 2018 | ילדות רעות | פרס מעגל המבקרים החיצוני | שחקנית יוצאת מהכלל במחזמר | מועמדות |  |
פרסים ומועמדויות > פרסים מיוחדים

| שנה | פרס | תוצאה | הערות שוליים |
| --- | --- | --- | --- |
| 2018 | כוכבת השנה של Broadway.com | זכייה |  |
Spellbreak

| --- | --- |

 כללי
 תאריך הוצאה:  3 בספטמבר 2020
 סוגה:  באטל רויאל
 פיתוח:  Proletariat
 הוצאה לאור:  Proletariat
 ארץ מקור:  ארצות הברית 
 שפות:  אנגלית, פורטוגזית, קוריאנית, פורטוגזית ברזילאית, רוסית, סינית מפושטת, יפנית, גרמנית, ספרדית, צרפתית, איטלקית, ספרדית 
 הפצה:  אפיק גיימס, סטים
 דרישות תוכנה
 מנוע משחק:  Unreal Engine 4
 מצבי משחק:  משחק מרובה משתתפים
 פלטפורמות:  Microsoft Windows, פלייסטיישן 4, Xbox One, נינטנדו סוויץ'
 דרישות מערכת
 מעבד:  מינימלי: i5-6400
 זיכרון:  מינימלי: 8 GB
 מקום פנוי:  18 GB
 
 https://go.playspellbreak.com/
 
ספלברייק (Spellbreak) הוא משחק וידאו חינמי, מסוגת ירי בגוף שלישי שפותח על ידי Proletariat עבור Microsoft Windows, פלייסטיישן 4, Xbox One ונינטנדו סוויץ' ויצא ב-3 בספטמבר 2020.
משחקיות

ספיילברייק היה משחק שחקן מול שחקן בגוף שלישי, אולם בניגוד למשחקי שחקן מול שחקן אחרים, בספלברייק השחקן משתמש בכפפות שמטילות לחשים קסומים במקום רובים. בנוסף, שחקנים יכולים לרחף מעל הקרקע ולשאת 'רונה' אחת, המעניקה גישה לזמן קצר ליכולות כמו טיסה, טלפורטציה או היעלמות. שחקנים בוחרים בתחילת כל משחק מתוך אחד מששת סוגי הכפפות: רוח, אש, קרח, ברק, אבן ורעל, המעניקים במשחק בונוסים שונים הקשורים באלמנט. כל שחקן מתחיל עם כפפה אחת שבה בחר ואינו יכול לשנות אותה, וביד השנייה השחקן יכול לשנות בין חמשת סוגי הכפפות האחרות. לכל כפפה יש התקפה ראשונית, הנקראת לחש, והתקפה משנית, הנקראת כישוף. לחשים מוגבלים על ידי מנה, שהיא אנרגיה שניתן להשתמש בה בזה או על ידי ריחוף, בעוד ששימוש בכישוף עובד על טיימר. ניתן לשלב אלמנטים מכפפות שונות כדי להפוך לחשים וכישופים לחזקים יותר, חלשים יותר או רחבים יותר, בהתאם לצרכים האסטרטגיים. לפי המפתחים, המשחק כולל גם אלמנטים של משחקי תפקידים ו - roguelike .
מצבי המשחק הנוכחיים כוללים Battle Royale ו-Clash. עם שחרורו של פרק 2 ב-8 באפריל 2021, Dominion, מצב 5v5 הכולל נקודות שליטה החליף את Clash.
פיתוח

סגנון הקרב נוצר בהשראת משחקי ירי ישנים כמו Quake ו-Unreal Tournament.  המנכ"ל סת' סיבק זוכר שחשב לעצמו:
האם נוכל לעשות לזה גרסת פנטזיה מגניבה ומעניינת ולהפוך את זה למשהו מדהים? ואת כל זה, לגמור תוך שנתיים ועם צוות של 6 איש.
הסגנון קרב הוחלט לאחר שהצוות הבין שרוב משחקי Battle Royale הם מבוססי רובים ורצה ליצור גרסה בסגנון פנטזיה. לפי המפיק הראשי, המשחק בהתחלה היה יותר "חרבות מאשר כישוף", אם כי לבסוף הוחלט כישוף.
המשחק הושפע ממשחקים כמו Unreal Tournament ו-Quake, והעיצוב הגרפי הושפע ממשחקים עם אפקטים חזותיים כמו קאסלבניה, League of Legends ו- The Legend of Zelda: Breath of the Wild.
Proletariat הודיעו בסוף יוני 2022 שהם יפסיקו לעבוד על עדכונים נוספים ל- ספלברייק מכיוון שהם נרכשו על ידי אקטיוויז'ן בליזארד והם מתמזגים יחד עם Blizzard Entertainment שאחראית כין השאר על פיתוח World of Warcraft.
קבלה

ספלברייק קיבל ביקורות "חיוביות יחסית" עבור Microsoft Windows ו-Xbox One וביקורות "מעורבות או ממוצעות" עבור פלייסטיישן 4 ונינטנדו סוויץ', על פי מד הביקורות Metacriti .
| מד ביקורות> אתר | מד ביקורות> ציון |
| --- | --- |
Metacritic: מחשב: 79/100
Metacritic: פלייסטיישן 4: 72/100
Metacritic: אקסבוקס 1: 78/100
Metacritic: נינטנדו סוויץ': 71/100
ציוני ביקורות
אתר: ציון
Destructoid (אנ'): 6/10
IGN: 8/10
הערות שוליים

↑  "Spellbreak to launch as free-to-play title". Gematsu (באנגלית). נבדק ב-22 ביולי 2020. {{cite web}}:  (עזרה)
↑  Hargreaves, Jim. "Preview: Is Spellbreak the next must-play battle royale game?". The Sixth Axis (באנגלית). נבדק ב-11 ביולי 2020. {{cite web}}:  (עזרה)
↑  Orland, Kyle. "Spellbreak beta stands out from the copycat battle royale crowd". Arstechnicha (באנגלית). נבדק ב-11 ביולי 2020. {{cite web}}:  (עזרה)
↑  Chandler, Sam. "Spellbreak hands-on preview: Battle royale with a magical twist". Shack News (באנגלית). נבדק ב-11 ביולי 2020. {{cite web}}:  (עזרה)
↑  "Spellbreak officially reveals new Dominion game mode details". PC Invasion (באנגלית). 2021-03-23. נבדק ב-2021-03-31.
↑  Hargreaves, Jim. "Spellbreak developer talks PS4, inspirations, and cross-play". TheSixthAxis (באנגלית). נבדק ב-7 בינואר 2021. {{cite web}}:  (עזרה)
↑  "Spellbreak is a chaotic, magic-slinging take on battle royale". Venturebeat (באנגלית). נבדק ב-13 ביולי 2020. {{cite web}}:  (עזרה)
↑  Shubhankar, Parijat. "Spellbreak Interview – Progression, Upcoming Improvements, Possible Next-Gen Ports, and More". Gamingbolt (באנגלית). נבדק ב-11 ביולי 2020. {{cite web}}:  (עזרה)
↑  Hargreeves, Jim. "Spellbreak developer talks PS4, inspirations, and cross-play". The Sixth Axis (באנגלית). נבדק ב-11 ביולי 2020. {{cite web}}:  (עזרה)
↑  Takahashi, Dean (29 ביוני 2022). "Blizzard acquires Spellbreak studio Proletariat to bolster World of Warcraft". Venture Beat (באנגלית). נבדק ב-29 ביוני 2022. {{cite web}}:  (עזרה)
↑  Spellbreak for PC Reviews, Metacritic (באנגלית)
↑  Spellbreak for PlayStation 4 Reviews, Metacritic (באנגלית)
↑  Spellbreak for Xbox One Reviews, Metacritic (באנגלית)
↑  Spellbreak for Switch Reviews, Metacritic (באנגלית)
↑  CJ Andriessen, Review: Spellbreak. Destructoid, Destructoid, ‏4 באוקטובר 2020 (באנגלית)
↑  David Jagneaux, Spellbreak Review, IGN, ‏2020-09-18 (באנגלית)
עקומת ROC

עקומת ROC של שלוש שיטות לניבוי פיצול פפטידים בפרוטאזום.
בסטטיסטיקה, עקומה אופיינית למסווג או עקומת ROC היא גרף המציג את הביצועים של מסווג דו-ערכי, לאור סף ההחלטה שנקבע לו. העקומה נוצרת על ידי התוויית שיעור החיוביים האמיתיים (TPR) מול שיעור החיוביים הכוזבים (FPR) תחת ספי קבלה שונים. שיעור החיוביים האמיתיים ידוע גם כרגישות או כיסוי בלמידת מכונה. שיעור החיוביים הכוזבים ידוע גם כדלף וניתן לחשב אותו כ־1 פחות הסגוליות. עקומת ROC היא, אם כן, הרגישות כפונקציה של הדלף. באופן כללי, אם התפלגות ההסתברות ידועה הן לפגיעה (Hit, חיובי אמיתי) והן לאזעקת שווא (חיובי כוזב), ניתן לייצר את עקומת ROC על ידי התוויית פונקציית הסתברות הפגיעות (שיעור חיוביים אמיתיים) בציר ה־y לעומת פונקציית ההסתברות לאזעקת שווא (שיעור חיוביים כוזבים) בציר ה־x.
ניתוח ROC מספק כלים לבחירת מבחן (או מסווג) אופטימלי, בטרם מתחשבים בהקשר העלות של כל אחד מסוגי הטעויות או בהתפלגות הפרטים בין הקבוצות. ניתוח ROC קשור באופן ישיר וטבעי לניתוח עלות/תועלת של קבלת החלטות.
עקומת ROC פותחה לראשונה על ידי מהנדסי חשמל ורדאר במהלך מלחמת העולם השנייה, על מנת לשפר את הזיהוי של כלי האויב. לאחר זמן לא רב, הרעיון אומץ בתחום הפסיכולוגיה, כדי להסביר זיהוי של גירויים על ידי החושים. מאז, ניתוח ROC הופעל במגוון תחומים, ביניהם רפואה, רדיולוגיה, ביומטריה ועוד. בעת האחרונה גובר השימוש בניתוח זה בתחום למידת המכונה וכריית המידע.
עקרונות פעולה

מבחן (מסווג או בדיקת אבחון) הוא פונקציה שמקשרת בין כל פרט או מקרה לבין קטגוריה או מחלקה מסוימת. תוצאת הסיווג או האבחון היא לרוב בדידה. אם תוצאת המבחן היא רציפה (בעלת ערך ממשי) – אז דרוש לקבוע סף אבחנה בין הקטגוריות השונות (למשל, כדי לבדוק האם אדם חולה ביתר לחץ דם, על פי מדידת לחץ הדם שלו בזמן מסוים, יש לבחור ערך סף שמעליו האדם יוגדר חולה).
במקרה שהאבחנה היא בין שתי קטגוריות בלבד (סיווג דו־ערכי), נהוג לסמן את אחת האפשרויות כ"חיובית" והאחרת – "שלילית". במקרה כזה, קיימות ארבע אפשרויות: אם האבחנה היא חיובית והערך האמיתי גם הוא חיובי, הפרט נקרא "חיובי אמיתי"; אם הערך האמיתי הוא דווקא שלילי, הפרט הוא "חיובי כוזב". מאידך, אם הערך האמיתי הוא שלילי, אם האבחנה גם היא שלילית, הפרט ייקרא "שלילי אמיתי", והפרט ייקרא "שלילי כוזב" אם הערך האמיתי הוא דווקא חיובי. ניתן להציג ערכים אלו בעזרת מטריצת טעות.
מתוך מטריצת הטעות, ניתן לחלץ כמה מדדים. עקומות ROC מתחשבת רק בשניים ממדדים אלו: שיעור החיוביים האמיתיים (בקיצור, שח"א), ושיעור החיוביים הכוזבים (שח"כ) – שניהם כפונקציה בפרמטר מסוים של המסווג. השח"א מוגדר כמספר החיוביים הנכונים מתוך כל הנדגמים שהיו באמת החיוביים, והשח"כ מוגדר כמספר החיוביים השגויים מתוך כל הנדגמים שהיו באמת השליליים.
מרחב ROC

מרחב ROC מוגדר על ידי שני מספרים אלו – שח"כ FPR בציר האופקי, ושח"א TPR בציר האנכי, ומבטא את העלות (במונחי שח"כ) והתועלת (במונחי שח"א) למבחן מסוים.
במרחב זה, כל מבחן מיוצג כנקודה. המבחן האידיאלי (או: הסיווג המושלם) יופיע במרחב כנקודה בפינה השמאלית העליונה (0,1) של המרחב, כלומר אין פרטים חיוביים כוזבים ואין פרטים שליליים כוזבים (כלומר: כל הפרטים חיוביים נתגלו על ידי המסווג).
ניחוש אקראי לחלוטין ייוצג כנקודה על הקו האלכסוני מהפינה השמאלית התחתונה לנקודה הימנית העליונה (מקווקו אדום, בתמונה). למשל: הטלת מטבע הוגן תתקרב, ככל שהמדגם גדל, למבחן שנמצא בנקודה (0.5,0.5). בדומה, מבחן שנותן תוצאה חיובית לכל הפרטים יגרום ל־100% חיוביים אמיתיים אבל גם ל-100% חיוביים כוזבים, ויסומן כנקודה בפינה הימנית העליונה.
האלכסון, אם כן, מחלק את מרחב ROC לשני חלקים: נקודות מעליו מייצגות סיווג מוצלח (עדיף על בחירה אקראית), ונקודות מתחתיו סיווג רע (גרוע מבחירה אקראית). יצוין שאם מסווג נמצא מתחת לאלכסון אחרי בדיקה במדגם גדול מספיק, ניתן פשוט להפוך את הסיווג שלו משלילי לחיובי ולהפך, כדי לקבל סיווג מוצלח.
מרחב ROC > דוגמה

בדוגמה הבאה מוצגים ארבעה סיווגים שונים ממדגם שבו 100 פרטים חיוביים ו־100 שליליים:
ארבעת המסווגים מיוצגים על ידי נקודת במרחב ROC שבתמונה. התמונה מראה בבירור שמסווג A הוא המוצלח ביותר מבין A, ‏B ו־C. תוצאת הסיווג של B נמצאת על קו הניחוש האקראי (האלכסון), וניתן לראות גם שהנכונות של B היא 50%. עם זאת, אם נשקף את נקודה C דרך הנקודה (0.5,0.5), התוצאה המתקבלת, C'‎ היא מוצלחת אפילו יותר מ־A. ‏C'‎ פשוט מחליפה בין הקטגוריות של C (כאשר C מסווגת "שלילי", C'‎ מסווגת חיובי, ולהפך).
PPV= שח"א/(שח"א+שח"כ). PPV מייצג את שיעור החיוביים האמיתיים מתוך כלל החיוביים.
עקומות במרחב ROC

סיווגים מבוססים לעיתים רבות על משתנה מקרי רציף. במקרה כזה, ניתן לכתוב את צפיפויות ההסתברות של כל אחת מהקטגוריות כפונקציה של המשתנה המקרי (T). אם נסמן את צפיפות ההסתברות לקטגוריה חיובית ב־ f_{1}(T) ואת צפיפות ההסתברות לקטגוריה שלילית ב־ f_{0}(T), נוכל לקבל את הביטויים הבאים לשח"א (TPR) ולשח"כ (FPR) כפונקציה של סף ההחלטה  \beta :
\mathrm {TPR} (\beta )=\int _{\beta }^{\infty }f_{1}(T)dT
כעת, ניתן לשרטט את עקומת ROC של המסווג כפונקציה של הפרמטר  \beta .
כדוגמה, נניח שריכוזי החלבונים בדם של חולים ושל בריאים מתפלגים נורמלית סביב ממוצע של 2 גרם לד"ל וגרם אחד לד"ל, בהתאמה. בדיקה רפואית מסוימת עשויה למדוד את ריכוזו של חלבון מסוים בדגימות הדם, ולסווג כדגימה מאדם חולה כל דגימה שבה הריכוז גבוה מערך מוגדר מראש. על ידי הזזת ערך הסף מטה (באיור: הזזת הקו העבה שמאלה), ניתן להגדיל את שיעור החיוביים האמתיים, יחד עם הגדלת שיעור החיוביים הכוזבים, והזזה מעלה (באיור: ימינה) תקטין את שניהם יחד. צורתה של העקומה תיקבע לפי מידת המובחנות בין שני הגירויים (באיור: כמות החפיפה בין שתי ההתפלגויות).
ערכים נגזרים

לעיתים, יוצרים מתוך עקומת ROC מדדים נוספים למסווג. דוגמאות נפוצות הן:
סטטיסטי J של יודן מופיע בגרף כמרחק בין נקודה מסוימת על העקומה, לבין נקודה על האלכסון בעלת אותו שח"כ.
השטח מתחת לעקומה (אנ') Area Under Curve או בקיצור AUC (המכונה לפעמים A'‎ או איי-פריים). ערך זה בא לאפיין כמה טוב המסווג מבלי להתייחס לקביעת סף החלטה, הוא משקלל את כל ספי ההחלטה האפשריים. ככל שערך זה יותר קרוב ל-1 כך המסווג יותר טוב. כאשר ה-AUC שווה ל-0.5 המסווג חסר ערך ושקול לניחוש אקראי.
מדד ג'יני G1 = 2 AUC - 1 שעבור מסווג מושלם שווה ל-1 ועבור מסווג חסר ערך שווה ל-0.
רקע היסטורי

השימוש הראשון בעקומת ROC היה בימי מלחמת העולם השנייה, לשם ניתוח אותות מכ"ם. בעקבות המתקפה על פרל הארבור בשנת 1941, צבא ארצות הברית החל במחקר חדש על מנת להגדיל את יכולת הזיהוי של כלי טיס יפניים על ידי המכ"מים שבידיו.[דרוש מקור]
בשנות ה־50 של המאה ה־20, החלו להימצא עקומות ROC בשימוש הפסיכופיזיקה, על מנת להעריך את יכולת הזיהוי של אותות חלשים על ידי אנשים (ולעיתים גם על ידי בעלי חיים נוספים). ברפואה, ניתוח ROC נמצא בשימוש נרחב לשם הערכות בדיקות אבחון. עקומות ROC גם נמצאות בשימוש נרחב באפידמיולוגיה ומחקר רפואי, ולעיתים קרובות מוזכרות בהקשר של רפואה מבוססת ראיות. ברדיולוגיה, ניתוח ROC הוא טכניקה נפוצה להעריך טכניקות רדיולוגיה חדשות. במדעי החברה, ניתוח ROC, הנקרא בהקשר זה לעיתים קרובות יחס נכונות ROC, הוא טכניקה נפוצה לבחינת הנכונות של מודלים הסתברותיים להפרת הלוואה. עקומות ROC נפוצות גם ברפואת מעבדה כדי להעריך את הדיוק האבחנתי של בדיקה, לבחור את הסף האופטימלי לבדיקה ולהשוות את דיוק אבחון של כמה בדיקות.
יעילותן של עקומות ROC הוכחה גם בהערכת יכולותיהן של שיטות בלמידת מכונה. אחד המיישמים הראשונים של ניתוח ROC בתחום הלמידה החישובית היה קנת ספקמן, שהדגים את חשיבותן של עקומות ROC בהשוואה בין אלגוריתמים שונים לסיווג.
ראו גם

עקומת התמורה
תורת גילוי האותות
מדדי הערכה למסווג דו-ערכי
לקריאה נוספת

Balakrishnan, Narayanaswamy (1991); Handbook of the Logistic Distribution, Marcel Dekker, Inc., ISBN 978-0-8247-8587-1
Brown, Christopher D.; and Davis, Herbert T. (2006); Receiver operating characteristic curves and related decision measures: a tutorial, Chemometrics and Intelligent Laboratory Systems, 80:24–38
Fawcett, Tom (2004); ROC Graphs: Notes and Practical Considerations for Researchers, Pattern Recognition Letters, 27(8):882–891.
Gonen, Mithat (2007); Analyzing Receiver Operating Characteristic Curves Using SAS, SAS Press, ISBN 978-1-59994-298-8
Green, William H., (2003) Econometric Analysis, fifth edition, Prentice Hall, ISBN 0-13-066189-9
Heagerty, Patrick J.; Lumley, Thomas; and Pepe, Margaret S. (2000); Time-dependent ROC Curves for Censored Survival Data and a Diagnostic Marker, Biometrics, 56:337–344
Hosmer, David W.; and Lemeshow, Stanley (2000); Applied Logistic Regression, 2nd ed., New York, NY: Wiley, ISBN 0-471-35632-8
Lasko, Thomas A.; Bhagwat, Jui G.; Zou, Kelly H.; and Ohno-Machado, Lucila (2005); The use of receiver operating characteristic curves in biomedical informatics, Journal of Biomedical Informatics, 38(5):404–415
Stephan, Carsten; Wesseling, Sebastian; Schink, Tania; and Jung, Klaus (2003); Comparison of Eight Computer Programs for Receiver-Operating Characteristic Analysis, Clinical Chemistry, 49:433–439
Swets, John A.; Dawes, Robyn M.; and Monahan, John (2000); Better Decisions through Science, Scientific American, October, pp. 82–87
Zou, Kelly H.; O'Malley, A. James; Mauri, Laura (2007); Receiver-operating characteristic analysis for evaluating diagnostic tests and predictive models, Circulation, 115(5):654–7
Zhou, Xiao-Hua; Obuchowski, Nancy A.; McClish, Donna K. (2002). Statistical Methods in Diagnostic Medicine. New York, NY: Wiley & Sons. ISBN 978-0-471-34772-9.
הערות שוליים

↑  Spackman, Kent A. (1989). "Signal detection theory: Valuable tools for evaluating inductive learning". Proceedings of the Sixth International Workshop on Machine Learning. San Mateo, CA: Morgan Kaufmann. pp. 160–163.
| --- | --- |
בקרת זהויות :  GND: 4178266-5 
מרחב ROC, עליו מסומנים ארבעה מסווגים שונים, וקו האקראיות.
צפיפות ההסתברות של פרטים מהקטגוריה החיובית (מימין) ופרטים מהקטגוריה השלילית (משמאל). הקו העבה קובע את הסף שמתחתיו המסווג קובע שהפרט שלילי, ומעליו – הפרט חיובי.
הזזה של סף ההחלטה שקולה לתנועה על עקומת ה-ROC.
סיריאטל

| --- | --- |

 נתונים כלליים
 סוג:  חברה ציבורית
 בורסה:  Damascus Securities Exchange (10 בדצמבר 2018–SYTEL) 
 תקופת הפעילות:  2000–הווה (כ־25 שנים)
 מיקום המטה:  Ashrafiyat Sahnaya 
 משרד ראשי:  הצבא הסורי החופשי דמשק, סוריה
 ענפי תעשייה:  תעשיית הטלפונים הניידים, תקשורת סלולרית 
 מוצרים עיקריים:  טכנולוגיית GSM 
 הכנסות:  646,468,156,345 לירה סורית (נכון ל־2022) 
 רווח תפעולי:  157,085,125,181 לירה סורית (נכון ל־2022) 
 רווח:  129 מיליארד לירות (2022)
 עובדים:  3,931
  
 אתר החברה
 
סיריאטל (בערבית: سيريتل, באותיות לטיניות: Syriatel) היא אחת משלוש ספקיות שירותי הסלולר בסוריה.
נכון לשנת 2023, מעסיקה החברה כ־2,931 עובדים, מספקת שירות לכ-8 מיליון לקוחות, ומפעילה סניפים בערים שונות ברחבי סוריה.
מקום מושבו של המטה הראשי של החברה בדמשק שבסוריה.
היסטוריה

סיריאטל נוסדה בינואר 2000, על ידי ראמי מח'לוף וחברת אורסקום (Orascom) המצרית, במטרה לספק שירותי סלולר.
לצורך אספקת שירותי סלולר, הממשלה הסורית העניקה לחברה רישיון פעילות בנה-הפעל-העבר לתקופה של כ-15 שנים.
בשנת 2011 הטיל האיחוד האירופי סנקציות על החברה כדי להפעיל לחץ על משטרו של הנשיא בשאר אל-אסד.
בשנת 2017 השיקה החברה את הדור הרביעי של שירותי טכנולוגיית תקשורת סלולרית תחת המותג Super Surf במהירות של עד כ-150 מגה-ביט לשנייה.
הערות שוליים

↑  Syria awards third mobile telecoms licence to Wafa -state media
↑  "MTN Syria 2010 Profit Up 83% to $132 Million on Customer Rise". Bloomberg.com (באנגלית). 2011-02-21. נבדק ב-2024-12-15.
↑  Orascom completes ownership pull out from Syriatel | Al Bawaba, www.albawaba.com (באנגלית)
↑  "Syria awards mobile phone licences" (באנגלית בריטית). 2001-01-22. נבדק ב-2024-12-15.
↑  "Syria unrest: US condemns 'disproportionate force'". BBC News (באנגלית בריטית). 2011-03-21. נבדק ב-2024-12-15.
↑  Ensor, Josie (2019-12-25). "Syria begins shakedown of wealthiest businessmen as war debts spiral". The Telegraph (באנגלית בריטית). ISSN 0307-1235. נבדק ב-2024-12-15.
יותם בנזימן

| --- | --- |
אין תמונה חופשית
 לידה:  13 ביוני 1970 (בן 54) ירושלים, ישראל 
 מקום לימודים:  האוניברסיטה העברית בירושלים 
 מוסדות:  האוניברסיטה העברית בירושלים  המכללה האקדמית ספיר 
 תחומי עניין:  פילוסופיה של המוסר, מדע המדינה 
 עיסוק:  פילוסוף 
 מדינה:  ישראל 
 
יותם בנזימן (נולד ב-13 ביוני 1970) הוא ד"ר לפילוסופיה, מרצה במחלקה למדע המדינה באוניברסיטה העברית בירושלים ומרצה לפילוסופיה במכללת ספיר.
ביוגרפיה

נולד בירושלים לחגית ועוזי בנזימן. סיים תואר ראשון (1992, שני (1997) ושלישי (20021) פילוסופיה באוניברסיטה העברית בירושלים. בנזימן הוא מרצה במחלקה למדע המדינה באוניברסיטה העברית, במכללת ספיר, במכון כרם ובמרכז גילה שעל יד האוניברסיטה העברית. בנזימן הוא גם עמית מחקר במכון ון ליר בירושלים, ועורך המשנה של כתב העת "זהויות" היוצא לאור מטעם המכון.
נשוי לד״ר גליה בנזימן (בתו של רם עברון) ואב לשלוש בנות, מתגורר במבשרת ציון.
ספריו

עד שתגיע למקומו: אתיקה, אי משוא פנים ויחסים אישיים, הוצאת מאגנס, 2004
לסלוח ולא לשכוח: האתיקה של הסליחה, מכון ון ליר והוצאת הקיבוץ המאוחד, 2008
משחקי זיכרון: תפיסות של זמן וזיכרון בתרבות היהודית, מכון ון ליר והוצאת הקיבוץ המאוחד, 2008
להכיר תודה: עיון פילוסופי במשמעותו של רגש התודה, הוצאת מאגנס, 2009
יצא סוד: היבטים מוסריים של גילוי והסתרה, הוצאת מאגנס, 2011
דקל קינן

קינן במדי קארדיף סיטי, 2011
דקל קינן (נולד ב-15 בספטמבר 1984) הוא כדורגלן עבר ומאמן ישראלי המשמש כמאמן בלוס אנג'לס פורס (Los Angeles Force) מהליגה האמריקנית השלישית בכדורגל (NISA). קינן שימש בעבר כקפטן קבוצת מכבי חיפה, בה ערך 273 הופעות והבקיע 21 שערים. לזכותו 27 הופעות בנבחרת ישראל.
קריירה

קינן נולד וגדל בקיבוץ ראש הנקרה, הופעתו הטלווזיונית הראשונה הייתה בתוכנית חלום עליכם עם עוזי חיטמן.
בגיל שמונה החל לשחק בהפועל מטה אשר, ולאחר ארבע שנים עבר למחלקת הנוער של מכבי חיפה, שם הצטיין. בעונת 2002/2003 זכתה קבוצת הנוער בה שיחק בדאבל. בשנת 2003 עלה ממחלקת הנוער של מכבי חיפה, ואת משחק הבכורה ערך ב-3 במאי 2003, משחק דרמטי שבסופו ניצחה חיפה 4–3 את בית"ר ירושלים, ובעונה שאחריה היה שותף בזכייה באליפות המדינה. בתחילת עונת 2004/2005 הושאל לקבוצת בני סכנין וכבש שער נגד קבוצת נעוריו, שער שגרם לירידתה של הפועל חיפה בתום אותה עונה לליגה השנייה. בעונת 2005/2006 ישב על הספסל החיפאי עד למחזור ה-10, לאחריו הושאל למכבי נתניה, ובתום אותה עונה חזר לחיפה על תקן שחקן הרכב.
קינן יצא עם מכבי חיפה למחנה טרום עונת 2006/2007 בהולנד. לאחר שהקפטן לשעבר אריק בנדו עבר לבית"ר ירושלים, תפס קינן מקום של קבע בהרכב הקבוצה לצידו של רפאל אולארה במרכז ההגנה, ולאחר מכן לצידו של דייגו קרוסה. בעונת 2008/2009 הוא היה מהשחקנים המצטיינים במכבי חיפה, וסייע לקבוצה לזכות באליפות.
בסוף עונת 2009/2010, לאחר הפסד אליפות להפועל תל אביב, והצעות טובות מכמה קבוצות באירופה, החליט קינן לחתום לשתי עונות בבלקפול מהפרמייר ליג האנגלית. את הופעת הבכורה שלו הוא עשה במחזור השני בליגה, כאשר נכנס כמחליף בדקה ה-37, בהפסד 0–6 לארסנל.
בינואר 2011 חתם קינן על חוזה לשחק במשך שנתיים וחצי בקבוצת קארדיף סיטי מליגת המשנה באנגליה. במרץ 2011 קינן כבש את שער הבכורה שלו במדי קרדיף. ב-21 בנובמבר 2011 הושאל קינן לקריסטל פאלאס מהצ'מפיונשיפ לתקופה של שישה שבועות, כשבסיומה חזר לקארדיף. ב-22 במרץ 2012 הושאל קינן לקבוצה נוספת מהצ'מפיונשיפ, בריסטול סיטי, וזו הפכה לקבוצתו הרביעית בפחות משנתיים באנגליה.
את עונת 2012/2013 פתחה מכבי חיפה ברצף משחקים לא מוצלח, ומאמן הקבוצה ראובן עטר ביקש לחזק את חוליית ההגנה בקינן. הבלם, שמיעט לשחק באנגליה שב לאחר המחזור השלישי לקבוצת נעוריו ומונה לקפטן השני. הקבוצה המשיכה ברצף משחקים לא מוצלח שהוביל לפיטוריו של מאמן הקבוצה ראובן עטר ולהחלפתו במאמן קבוצת הנוער אריק בנדו שהוביל את הקבוצה למקום השני בתום העונה. על אף חילופי המאמנים התכופים בקבוצה, שמר קינן על מקומו בהרכב לאורך רוב המשחקים בעונות הבאות למעט תקופות קצרות שבהן ירד לספסל. בעונת 2015/2016 הבקיע קינן חמישה שערי ליגה וסיים במקום הרביעי ברשימת הכובשים של הקבוצה. את העונה סיימה חיפה במקום הרביעי וזכתה בגביע המדינה. קינן, ששימש כקפטן המשני והצטיין במשחק הגמר, הוזמן לאחוז בגביע במעמד ההנפה. עם עזיבתו של יוסי בניון את הקבוצה בתום העונה מונה קינן לקפטן.
בינואר 2018 חתם קינן לשנתיים בקבוצת סינסינטי מה-USL, ליגת המשנה בארצות הברית.
בדצמבר 2018 חתם קינן בקבוצת סקרמנטו מה-USL, שם שיחק עד דצמבר 2020.
ב-14 בספטמבר 2021 חתם קינן בלאס וגאס לייטס מהליגה השנייה בארצות הברית.
במאי 2023, חתם קינן בלוס אנג'לס פורס מה-NISA, הליגה השלישית בטיבה בארצות הברית.
ב-20 באוקטובר זכה דקל קינן בשנתו הראשונה כמאמן-שחקן באליפות הליגה האמריקאית השלישית לאחר ניצחון דו-קרב בפנדלים נגד קבוצת אירוויין זיטה 3-2 בפנדלים.
קריירה > נבחרת ישראל

לזכותו של קינן 11 הופעות ושער אחד במדי נבחרת הנוער של ישראל, ובנבחרת הצעירה רשם לזכותו 30 הופעות. את הופעת הבכורה שלו ערך ב-30 באפריל 2003, במוקדמות היורו נגד נבחרת קפריסין הצעירה. הופעת הבכורה של קינן בנבחרת הבוגרת נערכה ב-2 ביוני 2007 במוקדמות יורו 2008 נגד נבחרת מקדוניה. תחת הדרכתו של המאמן אלי גוטמן זומן קינן למספר מועט של משחקים אך זומן שוב לסגל עם מינויו של אלישע לוי למאמן. את הופעתו האחרונה בנבחרת ערך ב-15 באוקטובר 2013, במשחק נגד צפון אירלנד במסגרת מוקדמות מונדיאל 2014, ובסך הכל לזכותו 27 הופעות במדי הנבחרת.
תארים כשחקן

אליפות: 2003/2004, 2008/2009
גביע המדינה: 2015/2016
גביע הטוטו: 2007/2008
תארים כמאמן

אליפות: 2023/2024
חיים אישיים

אביו, חומי קינן, כדורגלן בעברו, הוא מורה, איש חינוך ומנהל בית ספר בעברו. אמו אורנה אחראית על החינוך לגיל הרך בקיבוץ.
ב-2010 נישא לשירי, מדריכת כושר גופני ופילאטיס, והם הורים לבן ובת.
הערות שוליים

↑  מספר ההופעות והשערים הוא בליגת העל בכדורגל ולא כולל מסגרות אחרות, כגון גביע המדינה בכדורגל.
↑  עוזי חיטמן - חלום עליכם, נבדק ב-2023-05-27
↑  אורן יוסיפוביץ'‏, הכל נשבר בטדי: אורן יוסיפוביץ מסכם את גמר גביע המדינה, באתר וואלה, 25 במאי 2016
↑  מתנה לכבוד יום ההולדת ה-37: דקל קינן חתם בלאס וגאס לייטס, באתר וואלה, 14 בספטמבר 2021
המבצר

| --- | --- |

סמליל הסדרה
 סוגה:  שעשועון תחרותי
 יוצרים:  ז'ק אנטואן 
 בימוי:  Didier Froehly, Jérôme Revon, Bernard Gonner 
 מנחים:  אוליבייה מין, פטריס לפון, ז'אן-פייר קסטלדי 
 שחקנים:  Magloire  Vincent Lagaf  Jean-Marc Généreux  סיריל פרו  Eric Lampaert  Yves Marchesseau  Vincent C.  Les Bodin's  Francis Lalanne  Igor Bogdanoff  Monique Angeon (Félindra)  Yann Le Gac (Père Fouras)  Grichka Bogdanoff  Alain Prévost (Passe-Temps)  Willy Rovelli (Willy Rovelli)  Laura Mété (ליידי בו)  Raymond Khamvène  בפסקה זו 2 רשומות נוספות שטרם תורגמו 
 ארץ מקור:  צרפת
 שפות:  צרפתית 
 מספר עונות:  2
 מספר פרקים:  297 
 הפקה
 מפיק:  אלקסיה לרוש ז'וברט 
 חברת הפקה:  אולפני הבירה ירושלים (JCS)
 הפצה:  Pearson Television 
 אתר צילומים:  מבצר בואייר 
 מוזיקה:  פול קולאק 
 שידור
 רשת שידור:  גרסה ישראלית: ערוץ 2 (טלעד)
 תקופת שידור מקורית:  1998–1999
 קישורים חיצוניים
 אתר רשמי
 דף התוכנית ב-IMDb
 
מבצר בואייר שבו צולמה התוכנית
המבצר (בצרפתית: Fort Boyard, באיטלקית: fortezza) הוא שעשועון תחרותי אשר שודר לאורך השנים ברשתות טלוויזיה בכל העולם, הראשונות שבהן באיטליה ובצרפת.
הגרסה הישראלית הופקה על ידי חברת JCS לשידור בערוץ 2, במסגרת זכיינית השידור טלעד בשנים 1998–1999. מנחי התוכנית בגרסה זו היו אקי אבני וסיגל שחמון.
הפורמט

התוכנית מבוססת על פורמט צרפתי בשם "Fort Boyard", אשר עלה לאוויר כבר בתחילת שנות ה-90. באותה תקופה, יצאה גם הגרסה האיטלקית, שהוסיפה שלב במשחק, אותו אימצו מדינות רבות, והוא הפך להיות חלק בלתי נפרד מהתוכנית. במדינות רבות הייתה עדיפות של הגרסה האיטלקית על פני הגרסה הצרפתית.
השעשועון צולם במבצר בואייר שבצרפת. בשעשועון מתמודדים קבוצת חברים, אשר צריכה לעבור בהצלחה משימות שונות ולצבור מפתחות. לרוב, המשימות הן פיזיות – כדי לזכות בפרסים כספיים בדמות מטבעות זהב.
בתחילת הפרק מופיע גמד (כחלק ממספר גמדים דומים שמשתתפים בתוכנית, אך אינם מדברים בה, ומסייעים בהובלה לחדרי המשימות וקידום עניינים טכניים במהלכה), אשר תפקידו היחיד הוא להכות בגונג, ומרגע זה מתחיל הזמן לנוע לאחור.
לפורמט התוכנית מאפיינים דומים רבים עם התוכנית הבריטית "מבוך הקריסטל", שצולמה ושודרה בין השנים 1990-1995.